**OZ ATĎ, Dukelských hrdinov 33/9, 965 01 Žiar nad Hronom, IČO 42187982**

**Milí táboroví rodičia,**

**milé táborčatá,**

Dovoľte mi osloviť Vás v mene organizátorov **Letného divadelného tábora** na **Počúvadle**. Náš tábor bude v avizovanom termíne od **20. do 30. júla 2014** už tradične v Škole v prírode pod Sitnom na Počúvadle. ([www.podsitnom.sk](http://www.podsitnom.sk/))

Aj v tomto roku plánujeme naše osvedčené tvorivé dielne pod vedením známych lektorov:

* Dielňa pantomímy –  Miro Kasprzyk
* Dielňa žonglovania – Pavel Surový
* Dielňa tanca – Jozef Maliňák
* Dielňa výtvarných prác – Saša Frajkorová
* Dielňa tvorivej dramatiky – Gabika Rajniaková a Filip Hajduk
* Dielňa relaxu – Miriam Berkley z Kanady

Vedúcimi detských skupín sú skúsení táborníci – Daniela Szeghő, Lukáš Javoš, Lukáš Kasprzyk, Naďa Bělková, Nika Vrtíková a ako zdravotník na nás dohliadne Vlado Králik.

Táborom nás tento rok bude sprevádzať téma: **POZOR NA SPOMIENKY.**Letný divadelný tábor oslávi počas leta 20 rokov a tak prichádza čas aj na spomienky: ako tábor začínal, kde a s kým fungoval a kto sa na ňom zúčastnil. Spomínať prídu aj bývalí táborníci počas víkendu a my budeme spomínať každý táborový deň. Samozrejme, že na čo si spomenieme Vám radi ukážeme v posledný deň v záverečnom predstavení.

**Cena za tábor, vďaka finančnej podpore Ministertva kultúry SR, je 175 €.**

V cene je pritom zahrnutá strava 5 x za deň, zdravotnícka služba skúseným záchranárom priamo v tábore, základné úrazové poistenie, bohatý voľno-časový program a kvalitná výučba v jednotlivých dielňach. Videá z  predošlých rokov nájdete na:

<http://festivalpan.sk/letny-tabor/2013/>

<http://festivalpan.sk/letny-tabor/2012/>

<http://festivalpan.sk/letny-tabor/2010/?video>

Ak chcete svojmu dieťaťu pripraviť na leto skvelé zážitky uprostred veselej a skúsenej partie divadelníkov, vyplňte priloženú prihlášku a zašlite do 31. mája 2014 na adresu:

obcianskezdruzenieatd@gmail.com

alebo

Natália Novotná

OZ ATĎ

Dukelských hrdinov 33/9

965 01 Žiar nad Hronom

Súčasne do rovnakého termínu uhraďte zálohu 100 € na účet OZ ATĎ (bankovým prevodom, nie vkladom)

– číslo účtu: **2714577855/0200**

- ako **variabilný symbol** uveďte **rodné číslo** dieťaťa

- do správy pre prijímateľa uveďte meno dieťaťa

Bez zaplatenia zálohy nebude prihláška akceptovaná.

Po skúsenostiach z predchádzajúcich ročníkov sme stanovili maximálny počet účastníkov na 65 detí. Pri vyššom počte prihlášok sa bude zohľadňovať termín podania prihlášky a zaplatenia zálohy.

Ďalšie informácie získate na <http://festivalpan.sk/letny-tabor/2014/>

V prípade akýchkoľvek otázok nás neváhajte kontaktovať – mailom na vyššie uvedenú adresu, či telefonicky na čísle 0905 552 576.

S pozdravom a želaním skvelého leta

Mgr. Natália Novotná

hlavná vedúca tábora

 0Z ATĎ

**PRIHLÁŠKA**

**LETNÝ DIVADELNÝ TÁBOR**

**POČÚVADLO**

**20. júla – 30. júla 2014**

|  |  |  |  |
| --- | --- | --- | --- |
| **Meno a priezvisko****dieťaťa** | **Rod. číslo dieťaťa** | **ČOP dieťaťa ak je držiteľom** | **Adresa trvalého pobytu dieťaťa / Korešpondenčná adresa** |
|  |  |  |  |
| **Mená rodičov**  | **Telefonický a mailový kontakt na rodičov** |
|  |  |
| **Obľúbené jedlo na raňajky** | **Obľúbené jedlá na obed** |
|  |  |

**Svojím podpisom potvrdzujem, že súhlasím s účasťou môjho dieťaťa.**

**V.....................................................................................................**

**Dňa..................................................................................................**

**Podpis rodiča:....................................................................................**

